**Қонақ бөлменің күші**

***«Өзара сүйіспеншілік көрсетіп, игілік істеуге қозғау салудың қамын ойлайық. 25Кейбіреулер сенушілердің жиналыстарына бармай қалуды дағдыға айналдырып алған сияқты. Ал біздер солай істемей, бір-бірімізді одан бетер жігерлендірейік. Иеміздің қайтып келетін күнінің таяп қалғанын білесіңдер ғой.»***

***(Еврейлерге 10:24-25)***

Сіздің үйіңізде қонақ бөлме (зал) бар ма? Олай болса, сізде кішігірім қауым, қоғамдастық құру үшін қажет нәрсенің бәрі бар.

Киелі кітаптың бірінші кітабында Құдай біздің бір-бірімізге көмектесу және бірге қоғамда өмір сүру үшін жаратылғанымызды айтты (Жаратылыс 2:18). Қоғамда болу — сізді білетін және сіздің өміріңіздің бір бөлігі болып табылатын басқа адамдармен бірге болу дегенді білдіреді. Өмір, әсіресе рухани сапарларымыз ешқашан жалғыз жүріп өтуге арналмаған.

Дженни Аллен былай деп жазады: «15 жыл бойы мен бір әйелдер тобының жетекшісі болдым. Біз бұл топпен, менің үйімде, менің қонақ бөлмемде жиналатын едік. Біз бірге күлдік, жыладық, мінажат еттік және жай ғана Киелі кітапты оқыдық. Сөйтіп, менің өмірім, сондай—ақ және көптеген әйелдердің өмірлері тура менің көз алдымда өзгергенін көрдім. Менің ойымша, біз қонақ бөлмелеріміздің күшін ұмытып кететін сияқтымыз».

Құдай басқа адамдар арқылы Өзін танытып, бізбен сөйлескенді жақсы көреді. Қатты қиналғанда, біз тура сондай қиындықтарды бастан өткерген адамдардан жігер, жұбаныш, даналық пен кеңестер ала аламыз. Мұның бәрі бізді Құдаймен және басқалармен сау және терең қарым-қатынасқа әкеледі.

Жиі көріспейтін адамдармен жақын достық қарым-қатынас орнату қиын. Киелі кітап бізге былай деп еске салады: «Кейбіреулер сенушілердің жиналыстарына бармай қалуды дағдыға айналдырып алған сияқты. Ал біздер солай істемей, бір-бірімізді одан бетер жігерлендірейік. Иеміздің қайтып келетін күнінің таяп қалғанын білесіңдер ғой» (Еврейлерге 10:25).

Қонақ бөлмеміздің күшін еске түсірейік.